|  |  |
| --- | --- |
| Európai Parlament  2014-2019 | EP logo RGB_Mute |

<Commission>{CONT}Költségvetési Ellenőrző Bizottság</Commission>

<RefProc>2016/2144(INI)</RefProc>

<Date>{19/01/2017}19.1.2017</Date>

<TitreType>VÉLEMÉNY</TitreType>

<CommissionResp>a Költségvetési Ellenőrző Bizottság részéről</CommissionResp>

<CommissionInt>a Nőjogi és Esélyegyenlőségi Bizottság részére</CommissionInt>

<Titre>a nemek közötti egyenlőség előmozdítására szánt uniós támogatásokról</Titre>

<DocRef>(2016/2144(INI))</DocRef>

A vélemény előadója: <Depute>Luke Ming Flanagan</Depute>

PA\_NonLeg

JAVASLATOK

A Költségvetési Ellenőrző Bizottság felkéri a Nőjogi és Esélyegyenlőségi Bizottságot mint illetékes bizottságot, hogy állásfoglalásra irányuló indítványába foglalja bele az alábbi módosításokat:

– tekintettel az Európa Tanács jelentésére a nemek közötti egyenlőség szempontját érvényesítő költségvetés-tervezésről: a nemek közötti egyenlőség szempontját érvényesítő költségvetés-tervezés szakértőinek végleges jelentése – Strasbourg, 2005;

A. mivel a nők és férfiak közötti egyenlőség az EU Szerződésekben foglalt alapvető értéke; mivel a nők és férfiak közötti egyenlőségre vonatkozó, 2010–2015 közötti időszakra szóló uniós stratégia a végéhez közeledik, ami alkalmat kínál a számvetésre;

B. mivel az Európai Parlament, a Tanács és az Európai Bizottság költségvetési fegyelemről, költségvetési ügyekben való együttműködésről és hatékony és eredményes pénzgazdálkodásról szóló közös nyilatkozata arra hív fel, hogy hogy a 2014–2020-as időszak során alkalmazandó éves költségvetési eljárások adott esetben a nemek közötti egyenlőséget elősegítő olyan elemeket tartalmazzanak, amelyek vonatkozásában figyelembe veszik, hogy az Unió átfogó pénzügyi kerete milyen módon járul hozzá a nemek közötti fokozottabb egyenlőséghez és hogyan biztosítja a nemek közötti egyenlőség érvényesítését;

C. mivel a 2015 decemberében megjelent „Stratégiai szerepvállalás a nemek közötti egyenlőségért (2016–2019)” című dokumentum megerősíti a nők és férfiak közti egyenlőség előmozdítása érdekében tett erőfeszítések iránti elkötelezettséget, és hangsúlyozza a nemek közötti egyenlőség előmozdítására szánt uniós támogatások fontosságát;

D. mivel a nemek közötti egyenlőség uniós finanszírozása az alapvető jogok, az egyenlőség és a polgárság területén a 2014–2020-as „Jogok, egyenlőség és polgárság” programon (REC) keresztül 439,5 millió eurós költségvetéssel rendelkezik, amelynek 35%-a a nemek közötti egyenlőséggel, illetve a nők elleni erőszak visszaszorítását célzó Daphne programmal kapcsolatos két célkitűzésre került elkülönítésre;

E. mivel az európai strukturális és beruházási alapokból (esb-alapok) a 2014–2020-as időszakban kb. 5,85 milliárd eurót fognak a nemek közötti egyenlőség előmozdítására fordítani, ennek 1,6%-át az ESZA „A férfiak és nők közötti egyenlőség valamennyi területen, ideértve a foglalkoztatottságot, a szakmai előrelépést, a munka és a magánélet összeegyeztetését, valamint az egyenlő munkáért járó egyenlő díjazás előmozdítását” konkrét beruházási prioritása keretében;

F. mivel magán az Unió költségvetési felügyeleti intézményén, a Számvevőszéken belül is jelentős a nemek közötti egyenlőtlenség, amelyet 2016-ban minden új jelölt megerősített;

G. mivel a nemek közötti egyenlőséggel kapcsolatos egyik legbeszédesebb intézkedés az egyenlő bérezés, ám ugyanilyen fontosak az uniós erőfeszítések és azok eredményei a nők munkaerőpiaci részvételének növelése, a férfiak és nők egyenlő mértékű gazdasági függetlensége, a nők és a férfiak közötti egyenlőség előmozdítása a döntéshozatalban, a nemi alapú erőszak elleni küzdelem, valamint az áldozatok védelme és támogatása, továbbá a nemek közötti egyenlőségnek és a nők jogainak előmozdítása terén világszerte;

H. mivel az Európai Parlament, az Európai Unió Tanácsa és az Európai Bizottság közötti, a jogalkotás minőségének javításáról szóló, 2016. április 13-i intézményközi megállapodás támogatja a nyomon követési követelmények megállapítását, köztük olyan mérhető mutatókét, amelyek alapján adatok gyűjthetők valamely jogszabály tényleges hatásáról, és amelyek támogatják a további fellépést, ám elkerülve az adminisztratív terheket;

I. mivel az Egyesült Nemzetek Szervezete Pekingi Cselekvési Platformja 1995-ben a költségvetés nemi szempontokat figyelembe vevő megközelítésére szólított fel;

1. megállapítja, hogy a nemek közötti egyenlőség szempontját érvényesítő költségvetés-tervezésnek a demokratikus kormányzás egyik eszközének kell lennie, amely segíti, hogy a nemek közötti egyenlőség valóra váljon; hasonlóképpen úgy véli, hogy a költségvetési ellenőrző feladatok során jelezni kellene, hogy az uniós költségvetés és annak végrehajtása milyen mértékben segíti elő vagy hátráltatja a nemek közötti egyenlőségre vonatkozó szakpolitikákat; úgy véli, hogy a férfiak és nők azonos munkáért kapott bére közötti jelenlegi szakadék teljesen elfogadhatatlan;

2. megjegyzi, hogy a férfiak és nők esélyegyenlőségét támogató költségvetés-tervezést figyelembe veszik bizonyos területeken (foglalkoztatás, szociális ügyek és befogadás, bel- és igazságügy, fejlesztés és együttműködés, kutatás és innováció, oktatás és kultúra), de úgy véli, hogy e szempontot minden olyan politikai területen figyelembe kell venni, ahol ez észszerű, és elő kell segítenie a nők hozzáférését mind a munkaerőpiachoz, mind a felelős és döntéshozói tisztségekhez a férfiakéval azonos feltételek mellett, valamint az azonos munkáért járó fizetések közti szakadék megszüntetését;

3. hangsúlyozza, hogy fontos tekintetbe venni a nemek közötti egyenlőség érvényesítésének kategóriáját a költségvetési folyamat elemzése során, gondoskodva a minőségi elemzés elérhetőségéről a nemek közti bérszakadék nyomon követése, majd megszüntetése érdekében, amely előrelépést jelentene a nemek közti teljes egyenlőség felé;

4. úgy véli, hogy a nemek közötti egyenlőség szempontját érvényesítő, megfelelően végrehajtott költségvetés-tervezés kedvező hatással jár, javítja a nők foglalkoztatási kilátásait és bérezését általánosságban, ugyanakkor bővíti a munkaerőbázist;

5. kiemeli, hogy külön figyelmet kell fordítani az oktatási, szociális és egészségügyi szolgáltatásokba történő beruházásokat támogató esb-intézkedésekre, tekintettel arra, hogy e szolgáltatások közfinanszírozása nemzeti és helyi szinten csökkenni fog;

6. sajnálatosnak tartja, hogy a nemek közötti egyenlőség céljait túlságosan gyakran alárendelik más politikai céloknak, amelyek azonos költségvetési sorba tartoznak;

7. sajnálja a nemek szerint lebontott adatok és a nemspecifikus egyedi mutatók hiányát, amelyek az uniós költségvetésből finanszírozásban részesülő, nemek közötti egyenlőségre irányuló fellépések ellenőrzéséhez és értékeléséhez szükségesek; üdvözli a nemekkel kapcsolatos egyedi mutatók bevezetésére és a nemek szerint lebontott adatok gyűjtésére tett erőfeszítéseket az uniós jogalkotás és szakpolitikák egyes területein, például az ESZA terén; úgy véli, hogy fontos a fenti indikátorok kidolgozására tett erőfeszítések fokozása, az Unió nemek közötti egyenlőségre vonatkozó szakpolitikája minden fontosabb területének nyomon követése érdekében; üdvözli és támogatja a „Stratégiai szerepvállalás a nemek közötti egyenlőségért (2016–2019)” című munkadokumentum elkötelezettségét az adatgyűjtés fejlesztése iránt az Eurostat, A Nemek Közötti Egyenlőség Európai Intézete, az Eurofound és az Európai Unió Alapjogi Ügynöksége támogatásával;

8. ismételten aggodalmának ad hangot a nemek közötti egyensúly jelentős hiánya miatt a Számvevőszéken, ahol az uniós intézmények közül a legnagyobb az aránytalanság, mivel jelenleg 28 férfiból és csak 3 nőből áll (ez utóbbiak száma kettővel kevesebb, mint 2016 elején); felhívja a Tanácsot, hogy mostantól minden jövőbeni álláshelyre két jelöltet, egy nőt és egy férfit javasoljon, amíg ki nem alakul egy elfogadható mértékű egyensúly;

9. felhívja a Számvevőszéket, tekintettel az Unió új, eredményközpontú költségvetési eljárására, hogy ajánlásaiban és különjelentéseiben is szolgáljon adatokkal a költségvetés és az európai programok hatásáról mind az uniós egyenlőségi politikák konkrét célkitűzéseit, mind e politikák horizontális szempontjait illetően;

10. kéri a Bizottságot és a tagállamokat, hogy segítsék elő átfogó vita indítását a szakpolitikákról és a költségvetési döntésekről a nemek közötti egyenlőséghez hozzájáruló politikák erősítése, valamint végső soron az egyenlő munkáért járó egyenlő bér végső céljának elérése érdekében;

11. az uniós költségvetési források felelős felhasználásának elvével összhangban részletes költség-haszon elemzés készítésére szólít fel a nemek közötti egyenlőség érvényesítését célzó olyan előirányzatok felszámolása érdekében, amelyek bizonyítottan nem fejtettek ki hatást;

12. elítéli a nemi alapú hátrányos megkülönböztetés és erőszak minden formáját.

A VÉLEMÉNYNYILVÁNÍTÁSRA FELKÉRT BIZOTTSÁGBAN  
TARTOTT ZÁRÓSZAVAZÁS EREDMÉNYE

|  |  |  |  |  |
| --- | --- | --- | --- | --- |
| **Az elfogadás dátuma** | 9.1.2017 |  |  |  |
| **A zárószavazás eredménye** | +:  –:  0: | 20  0  1 | | |
| **A zárószavazáson jelen lévő tagok** | Inés Ayala Sender, Ryszard Czarnecki, Dennis de Jong, Martina Dlabajová, Luke Ming Flanagan, Jens Geier, Ingeborg Gräßle, Verónica Lope Fontagné, Georgi Pirinski, Petri Sarvamaa, Claudia Schmidt, Bart Staes, Tomáš Zdechovský | | | |
| **A zárószavazáson jelen lévő póttagok** | Brian Hayes, Cătălin Sorin Ivan, Benedek Jávor, Dan Nica, Julia Pitera, Miroslav Poche, Patricija Šulin | | | |
| **A zárószavazáson jelen lévő póttagok (200. cikk (2) bekezdés)** | Clare Moody | | | |